Напрыканцы красавіка адбылося ўрачыстае пасяджэнне кафедры педагогікі, прысвечанае 90-годдзю з дня нараджэння Дамініка Іванавіча ВАДЗІНСКАГА — былога загадчыка кафедры, вучонага, педагога, франтавіка, неардынарнага творчага чалавека. Ён прайшоў усю вайну, восем разоў быў паранены, двойчы кантужаны, узнагароджаны 15 ордэнамі і 5 медалямі. Ваяваў не толькі ў Беларусі, але і на польскай зямлі, ва Усходняй Прусіі, удзельнічаў ва ўзяцці Кёнігсберга.